เดือนมีนาไปผ่าฝีมาค่ะ ตอนแรกคว้านออกแผลจะหายแล้วแต่ดันมีน้ำหนองออกมาอีก แล้วเหมือนเนื้อรอบๆแผลมันตาย ตอนต้นเดือนนี้เลยต้องไปผ่าแผลออกเจอว่ามันยังไม่หายดี หลังจากกรีดอีกทีจึงเป็นแผลเย็บแทน 3 เข็ม วันนี้ตัดไอก แต่ลองกลับมาเผิดดูที่บ้าสแผลยังไม่แห้งดีและแผลแยกออกจากกันค่ะ จะเป็นอะไรไหมคะ?
สวัสดีค่ะ หากได้ตัดไอกแล้ว แต่ปากแผลไม่ติดกันสนิทดีและแยกออกจากกันให้เห็นดังกล่าว จำเป็นต้องดูแลรักษาแผลต่อ โดยแนะนำกลับไปพบแพทย์ให้ตรวจดูแผลอีกครั้งค่ะการที่แผลหายช้า อาจเนื่องจากเชื้อโรคที่ก่อให้เกิดเป็นฝีนั้นมีความรุนแรง หรือมีการดูแลแผลที่ไม่ดีพอ เช่น ปล่อยให้แผลมีการโดนน้ำ หรือไม่ได้ปิดแผลให้สนิท มีการโดนฝุ่นและสิ่งสกปรกต่างๆ ไม่ได้ล้างแผลทุกวัน ทานยาไม่สม่ำเสมอ เป็นต้น นอกจากนี้อาจเป็นไปได้ว่าตรงตำแหน่งนั้นมีสิ่งแปลกปลอมฝังอยู่ในเนื้อเยื่อและยังไม่ได้กำจัดออก สิ่งแปลกปลอมที่ฝังอยู่ก็จะเป็นแหล่งเพาะเชื้อโรคและทำให้เกิดการอักเสบและทำให้แผลไม่หายสนิทดี สิ่งแปลกปลอมที่ฝังอยู่อาจเกิดเนื่องจากอุบัติเหตุ เช่น โดนเสี้ยนไม้ตำแล้วฝังลึกลงไปในเนื้อเยื่อ เป็นต้น หรืออาจเกิดความบกพร่องของระบบภูมิคุ้มกันของร่างกาย เช่น ในผู้ป่วยเบาหวาน ติดเชื้อ HIV เป็นต้นในเบื้องต้น ห้ามให้แผลที่แยกตัวออกนั้นโดนน้ำโดยเด็ดขาด ระวังการโดนฝุ่นและเศษดินต่างๆ ห้ามไปแคะหรือแกะแผล และควรกลับไปพบแพทย์ตามที่แนะนำไปค่ะ